07/06/2013 | Administración LocalMunicipal
Betanzos
Anuncio aprobación definitiva Regulamento de réxime interno do servizo municipal de comedor escolar e madrugadores

Elevada a definitiva a probación inicial do Regulamento de réxime interno do servizo municipal de comedor escolar e madrugadores do Concello de Betanzos, procédese á publicación do texto íntegro do mesmo. O servizo de comedor escolar e de madrugadores converteuse na sociedade actual nunha demanda familiar de primeira orde. É unha opinión unánime o influxo beneficioso do servizo escolar de comedor no proceso educativo, en canto potencia o desenvolvemento de hábitos e actitudes de convivencia, colaboración e hixiene, construíndo así á formación integral do alumnado. A lexislación en materia educativa e de réxime local refírese á posibilidade das corporacións locais de realización de servizos, máis concretamente no ámbito educativo, establécese no art.25, 2, n, da lei 7/85 de Bases do Réxime Local. O comedor Escolar Municipal e o Servizo de madrugadores, é un servizo público cuxo titular é o Concello de Betanzos, sen prexuízo das autorizacións ou outros trámites que haxan de facerse coa Administración educativa competente. Este servizo ten un carácter estritamente municipal e está suxeito á estrutura orgánica do Servizo en que se integra e se rexe polas normas xurídicas, administrativas e laborais propias da Administración Local en particular polo Concello de Betanzos O Concello prestará o servizo en cada momento a través de calquera das formas prevista no art.85,2 da lei 7/85 e na súa virtude no art.º 277 do R. D. Lexislativo 3/2011 do 14 de novembro, texto refundido da lei de contratos do sector público. O servizo regularase polo presente regulamento e para o non previsto neste, será de aplicación subsidiaria o Decreto 10/2007, do 25 de xaneiro, polo que se regula ou funcionamento dós comedores escolares nos centros docentes públicos non universitarios dependentes dá Consellería de Educación e Ordenación Universitaria, asi como a Orde do 21 de febreiro de 2007 no mesmo sentido, ou a lexislación que poida ditarse modificando ou ampliando a citada. No aspecto sanitario o servizo adaptarase aos requisitos establecidos no Real Decreto 3484/2000, do 29 de decembro, polo que se establecen as normas de hixiene para a elaboración, distribución e comercio de comidas preparadas e os demais que sexan de aplicación. – É un servizo de uso voluntario. – É un servizo co que se pretende axudar as familias e apoialas na atención dos seus fillos, así como facilitar a conciliación da vida familiar e laboral. – Formar o alumno para as tarefas da vida diaria, a educación para a saúde e o consumo. – A educación para a convivencia e a educación para o tempo libre. O servizo de comedor e de madrugadores está destinado ao alumnado de educación infantil e primaria do CEIP. Vales Villamarin, sen prexuízo da súa ampliación a outros centros públicos, do mesmo nivel educativo, do Concello. O servizo estará prestado por profesionais axeitados coas súas funcións definidas, conforme á normativa vixente. Os impresos de solicitude conforme a modelo normalizado e documentos que deben presentar, estarán a disposición dos demandantes nas oficinas municipais. O prazo de presentación será o indicado na correspondente convocatoria que se realizará pola Xunta de Goberno Local. Unha vez aberto o prazo os pais ou titores dos nenos presentarán a solicitude nas oficinas municipais no prazo que, para tal efecto, estableza o Concello. Finalizado o prazo de presentación de solicitudes e durante o curso escolar, poderán presentarse outras solicitudes a través do Rexistro do Concello, sempre cumprindo os prazos que se establecen no art.9.3 desta regulamento segundo a modalidade de que se trate, coa excepción prevista no mesmo artigo, para os usuarios esporádicos. A Xunta de Goberno Local será o órgano decisorio que haberá de resolver as controversias e reclamacións que poidan chegar a producirse como consecuencia da xestión do servizo. Nos supostos que se considere oportuno oirase a AMPA., e á dirección e Consello escolar do Colexio. O Concello poderá asinar con outras Administracións ou entidades convenios de colaboración que permitan ampliar ou mellorar o servizo, ben sexa con recursos persoais ou económicos. O Servizo de Comedor Escolar e o Servizo de Madrugadores é un servizo educativo complementario que debe atender á consecución dos seguintes obxectivos: Axudar á conciliación das necesidades familiares e educativas que impón a forma de vida laboral actual. – Fomentar e desenvolver hábitos persoais de hixiene e boa alimentación como base dunha correcta educación para a saúde. – Poñer en práctica normas hixiénicas e sanitarias. – Iniciarse en gustos variados e na inxestión de todo tipo de alimentos. – Manter posturas correctas na mesa. – Desenvolver hábitos no uso axeitado dos utensilios relacionados coa comida. – Adquirir e poñer en práctica hábitos relacionados coas normas de educación básicas na mesa. – Informar e concienciar as familias nos beneficios que poidan obterse dunha colaboración conxunta cos responsables do comedor, tanto no referido á saúde do neno coma á súa educación nutricional. – Concienciar a familia nos patróns de conduta adquiridos no comedor e a importancia de continuar con estes no seu fogar. – Adquirir e poñer en práctica hábitos de convivencia e cooperación nas tarefas comúns. – Espertar nos alumnos o espírito de cooperación, implicándoos, segundo as súas posibilidades, en tarefas de servizo de comedor: poñer e retirar o servizo, axuda aos máis pequenos. – Lograr un comportamento correcto na mesa. – Lograr un ambiente sen moito ruído, evitando berros e dialogando de forma distendida. – Coidar e respectar os locais, mobiliarios, aparellos e utensilios de uso común. – Crear hábitos e proporcionar estratexias para a utilización correcta do tempo libre. – Planificar actividades de ocio e tempo libre que contribúan ao desenvolvemento harmónico da personalidade e ao fomento de hábitos sociais e culturais.1. O período de funcionamento do Servizo, será o establecido para o curso escolar. Non obstante, o Concello resérvase a posibilidade de adaptar as datas no inicio e fin de curso para que o número de usuarios sexa significativo.2. O número máximo de prazas de comedor virá determinadas en cada momento pola capacidade física do local ou locais que poidan dedicarse a tal servizo.3. Establécense os seguintes tipos de alumnos usuarios: 3.1 Fixos: Aqueles que vaian facer uso do servizo de comedor escolar ou de madrugadores durante todo o curso. Deberán inscribirse nas Oficinas municipais durante o período de inscrición escolar 3.2 Por meses naturais: Aqueles que vaian facer uso do servizo de comedor escolar ou de madrugadores durante determinados meses. Deberán inscribirse nas Oficinas municipais con quince días de antelación do mes no que queiran empezar a utilizar o servizo. A inscrición poderá facerse por un ou máis meses.3.3 Por días á semana: Aqueles que vaian facer uso do servizo de comedor escolar ou de madrugadores por días soltos durante a semana. Deberán inscribirse nas Oficinas municipais con tres días hábiles de antelación á semana na que queiran empezar a utilizar o servizo.3.4 Esporádicos ou eventuais: considéranse alumnos eventuais ou esporádicos a aqueles que, excepcionalmente, necesiten usar o servizo de comedor ou de madrugadores algún día determinado. Deberán inscribirse directamente ante o prestador do servizo, sempre con 24 horas de antelación.3.5 O servizo de madrugadores, terá así mesmo os seguintes tipos de usuarios: 3.5.1 Usuarios do servizo só con gardaría.3.5.2 Usuarios con almorzo.4. Para darse de baixa voluntaria será necesario facelo por escrito nas oficinas municipais, con anterioridade ao día 20 de cada mes, para os usuarios fixos ou mensuais. No caso se usuarios por días á semana, comunicarase polo mesmo conduto ata o xoves da semana anterior, ou con anterioridade caso de ser festivo. Se algún usuario de Comedor non vai quedar ao mesmo un día determinado despois de asistir a clase, deberá notificalo directamente ao prestador do servizo. A incidencia destas baixas ou ausencias no custo do servizo virá determinada na correspondente Ordenanza Fiscal reguladora do prezo Público 5. O horario do comedor escolar será de 14 a 16 de luns a venres, Excepto festivos O Horario do servizo de madrugadores será de 7,30 a 9,00 horas Estes horarios serán de luns a venres, Excepto festivos. Non se desenvolverá o servizo nos períodos vacacionais de Semana Santa, Nadal, vacacións de verán e aqueles días declarados non lectivos pola Consellaría de Educación. Durante o período de funcionamento do servizo haberá monitores ou persoas responsables vixiando os alumnos usuarios do servizo que poderán desenvolver xogos ou actividades axeitadas.6. Os nenos non poderán saír do recinto establecido en cada caso durante o período de comedor ou de madrugadores, salvo comunicación por escrito dos seus pais e mediante persoa responsable que se faga cargo do alumno.7. O menú será único para todos os comensais. Non obstante establécense as seguintes excepcións: – Dietas brandas: para alumnos con problemas gastrointestinais transitorios, baixo prescrición médica e avisando coa antelación debida. – Alumnos alérxicos a alimentos ou que padezan calquera enfermidade ou trastorno somático que precise dunha alimentación específica: presentando un certificado médico autorízase os devanditos alumnos a utilizar o servizo de comedor nos termos dispostos pola normativa anteriormente citada. Non obstante, aqueles alumnos con alerxias moi localizadas poderán facer uso ordinario do comedor consumindo o menú establecido para todos os comensais, agás os días nos que o menú inclúa algún dos compoñentes ao que son alérxicos, en cuxo caso tomarán un menú alternativo. Autorízase a facer uso ordinario do comedor, nas mesmas condicións que os alumnos con alerxias moi localizadas, a aqueles alumnos que presenten unha intolerancia alimenticia por razóns morais ou relixiosas. En todos estes supostos avisarase coa antelación debida.8.- No servizo de Madrugadores con Almorzo, aplicásense os mesmos criterios que para o servizo de comedor.9. En ningún caso se administrarán medicamentos aos nenos que asisten ao comedor. Igualmente, nunca deberán entregar medicamentos aos nenos. En caso necesario arbitrarase o xeito de que os pais do neno poidan acceder ao comedor para administrarlles os medicamentos.10. Todos os meses se entregará unha folla informativa co menú diario. Esta información facilitará ás familias a preparación da dieta completa dos seus fillos, completando no resto de comidas o inxerido no comedor.11. Cada neno dispoñerá dunha bolsa de aseo con cremalleira na que depositará os útiles para o cepillado e hixiene dos dentes.12. Todos os nenos deben respectar as normas de funcionamento e de convivencia: aseo, entrada ao comedor, conduta e hábitos de comida.13. O incumprimento por parte dos alumnos das normas de funcionamento e de convivencia do comedor ou do servizo de madrugadores, pode chegar a supoñer a baixa no servizo de forma temporal ou definitiva.14. O Concello reunirá un representante do centro educativo e outro da AMPA implicado neste servizo, como mínimo, unha vez ao comezo do curso para a posta en común dos proxectos, e outra ao final do curso para efectuar a pertinente valoración. Obrigas dos pais, nais ou titores. A) Cooperar no axeitado cumprimento das normas establecidas, respectando o presente regulamento. B) Fomentar nos seus fillos actitudes de colaboración, solidariedade e convivencia. C) Estar ao corrente dos pagamentos de cotas, e efectuar este mediante o sistema establecido. D) Recoller con puntualidade os seus fillos. E) Comunicar ao Centro, por escrito, as posibles alerxias alimentarías, réxime especial por razón dietética ou motivos relixiosos e calquera outra incidencia que poida afectar á correcta prestación do servizo. F) Comunicar con antelación abondo as asistencias ao comedor, no caso de asistencia esporádica, e as inasistencias a este, no caso de asistencia regular. Dereitos A) Os pais, nais ou titores dos alumnos usuarios teñen dereito a coñecer coa debida antelación os menús que se servirán no comedor. B) Os pais, nais ou titores dispoñerán unha caixa de correo de suxestións, así como de follas de reclamacións. C) Recibir información por parte das coidadoras en caso de encontrar nenos con problemas á hora de tolerar alimentos. A todos os usuarios do comedor escolar os asisten os seguintes dereitos: a) Recibir o menú escolar nas condicións establecidas neste regulamento b) Os alumnos usuarios do comedor estarán atendidos entre as 14:00 e 16:00 Os alumnos usuario do servizo de madrugadores, entre as 7,30 e as 9,00 horas.2. Deberes dos usuarios do comedor A) Comportarse de forma educada, respectando as instalacións, aos demais usuarios e atendendo as recomendacións dos monitores. B) Respectar as normas básicas de convivencia e observar unha conduta correcta na Mesa. Son normas específicas do Comedor: A) Hixiene: 1. Os alumnos deberán saber comer por si mesmos, facer uso dos servizos e lavarse as mans.2. Todos os alumnos pasarán polos servizos asignados ao respecto para facer as súas necesidades e lavarse as mans antes de acudir ao comedor. Durante a comida irán ao servizo sempre con permiso do monitor.3. Poñerase especial coidado na correcta utilización dos cubertos, así como o uso do pano da mesa.4. Non se pode tirar pan, auga ou restos de comida ao chan nin a outros nenos/ás.5. Despois de comer e antes de ir aos lugares asignados para o ocio, todos os alumnos deberán pasar polo servizo, acompañados polos seus monitores/ás, para realizar o cepillado de dentes e lavarse as mans. B. Organización e comportamento: 1. Á hora de saída do colexio, os alumnos serán recollidos polos seus monitores para o seu traslado ao comedor.2. Á chegada ao comedor irán ao servizo a lavarse as mans e pasarán ao comedor. Estas accións realizaranse por orde e baixo a supervisión dos monitores.3. A entrada ao comedor farase por grupos, con orde e tranquilidade, sen correr, sen empurrar os compañeiros nin berrar.4. Os nenos sentaranse nos lugares que lles serán asignados, seguindo unha orde de idade aproximada. Estes lugares serán fixos, podendo ser cambiados a criterio dos monitores.5. Deberán permanecer correctamente sentados en todo momento, sen xogar nin se balancear nas cadeiras nin se mover do seu sitio. Para chamar os monitores, deberán facelo levantando a man ata ser atendidos.6. É moi importante comer nun ambiente tranquilo e relaxado, polo que nunca se dirixirán aos demais berrando, senón falando nun ton de voz axeitado.7. Os alumnos están obrigados a respectar o persoal encargado do servizo de comedor.8. Cando se acabe de comer esperarán en silencio que se lles indique o momento da saída, o cal se fará nos mesmos termos que á entrada. C. Alimentación: 1. Os alumnos deberán adaptarse ao menú establecido, comendo a cantidade que se lles sirva (segundo as circunstancias, complexión, etc.) 2. En caso de non poder comer algún tipo de alimento, deberase achegar un certificado médico que o acredite. D. Tempo libre: 1. Cada grupo permanecerá no lugar asignado baixo a supervisión do monitor. Ningún alumno poderá separarse do seu grupo sen permiso.2. Non se permite a práctica de xogos perigosos, entendéndose por iso aqueles que poidan poñer en perigo a integridade física das persoas.1. Faltas leves: Considéranse faltas leves.1. Desobedecer levemente as indicacións do persoal.2. Non lavarse as mans ou os dentes.3. Entrar ou saír do recinto de prestación do servizo desordenadamente.4. Cambiarse de sitio.5. Non comer con corrección ou non facer uso adecuado dos utensilios.6. Permanecer mal sentado ou arrandearse na cadeira.7. Facer ruído, berrar ou falar con alumnos doutras mesas.8. Calquera conduta que afecte levemente ao respecto, á integridade ou á saúde das persoas. Sancións: 1. Amoestación verbal. En caso de reiteración, comunicación por escrito aos pais.2. Separación temporal do grupo de referencia e integración noutro.3. Perda do dereito a participar en xogos ou actividades de ocio.4. Realización de tarefas relacionadas coa falta cometida. Estas sancións poderán ser impostas polo persoal do comedor.2. Faltas graves: Considéranse faltas graves: 1. Desobedecer gravemente as indicacións do persoal do Servizo.2. Erguerse do sitio sen causa xustificada.3. Saír do recinto de prestación do servizo sen permiso do monitor.4. Deteriorar a propósito ou por mal uso o material do servizo.5. Tirar intencionadamente comida ao chan ou a outros compañeiros.6. Calquera outra conduta que afecte gravemente ao respecto, á integridade ou á saúde das persoas. Sancións: 1. Calquera das contempladas para as faltas leves.2. Amoestación por escrito ao alumno. Comunicación aos pais.3. Expulsión temporal do servizo (ata 5 días). 3. Faltas moi graves: Considéranse faltas moi graves: 1. Saír do Centro sen permiso durante o horario do servizo.2. Calquera outra conduta que afecte moi gravemente ao respecto, á integridade ou á saúde das persoas. Sancións: 1. Calquera das contempladas para as faltas graves.2. Expulsión temporal do servizo (de 5 días a 1 mes). 3. Expulsión definitiva do servizo. As sancións por faltas graves ou moi graves serán impostas pola Xunta de Goberno Local, por proposta dos monitores, previa audiencia dos pais e oida a dirección do centro. Primeira.- A Alcaldía poderá ditar cantas ordes e instrucións resulten necesarias para a axeitada aplicación, interpretación ou desenvolvemento deste Regulamento. Segunda. - Este Regulamento entrará en vigor cando transcorran 15 días hábiles a partir da data da súa publicación no Boletín Oficial da Provincia, unha vez que se entenda aprobado definitivamente Betanzos, 29 de maio de 2013 O ALCALDE, Asdo.: José Ramón García Vázquez.